2. ΒΑΣΙΛΙΚΟΝ ΔΙΑΤΑΓΜΑ της 31 Οκτ./27 Νοεμ. 1953 Περί καταργήσεως βιβλιαρίων υγείας τεχνιτών Ζαχαροπλαστείων και υπαλλήλων κουρείων. ΄Εχοντες υπ’ όψιν το άρθρ. 6 του από 25 Αυγ./5 Σεπτ. 1920 Β.Δ/τος «περί κωδικοποιήσεως των περί Υγιεινής και Ασφαλείας των εργατών κ.λπ. διατάξεων», προτάσει του Ημετέρου επί της Εργασίας Υπουργού, την υπ’ αριθ. 616/1953 γνώμην του Συμβουλίου Επικρατείας απεφασίσαμεν και διατάσσομεν: ΄Αρθρον μόνον.-Από της ισχύος του παρόντος καταργούνται τα κάτωθι Β.Δ/τα: 1)Το Β.Δ. της 18 Οκτ./4 Νοεμ. 1940 «περί εφοδιασμού δια βιβλιαρίου υγείας των τεχνιτών Ζαχαροπλαστών κ.λπ.» και 2)Το Β.Δ. της 27 Μαρτ./12 Απρ. 1939 «περί εφοδιασμού δια βιβλιαρίων υγείας των υπαλλήλων Κουρείων και Κομμωτών». 